מלכה פיוטרקובסקי

מלכה פּיוּטֶרקובסקי (נולדה בתשכ"ה, 1964) היא אשת ציבור ישראלית דתית, פעילה למען זכויות נשים ומחנכת, ממובילות תנועת לימוד התורה של נשים. מחברת הספר "מהלכת בדרכה: אתגרי החיים במבט הלכתי-ערכי". פיוטרקובסקי נולדה למשפחת הֶרבּסט וגדלה באשדוד. בגיל 10 עברה משפחתה לירושלים, שם למדה בתיכון הדתי לבנות "פלך" בניהולה של פרופ' אליס שלוי. שירתה כמורה חיילת בקריית שמונה. השלימה תואר ראשון במדעי היהדות באוניברסיטת בר-אילן ותואר שני בתלמוד באוניברסיטת תל אביב. במהלך שנים אלה שימשה כמורה ומחנכת ב"פלך" וריכזה את לימודי התלמוד וההלכה במוסד. כתבה תוכניות לימוד לבגרות בתלמוד ועסקה בהנחיית מורים להוראת תושב"ע והלכה. פיוטרקובסקי עמדה בראש מדרשת לינדנבאום (מדרשת ברוריה) וכראש תוכנית ההלכה במקום[דרושה הבהרה]. משנת תש"ע (2010), עם סיום עבודתה במדרשה, היא מלמדת במדרשת מגדל עוז, מת"ן השרון ברעננה, מדרשת עין פרת ועוד. פיוטרקובסקי היא ממקימי "פורום תקנה" לטיפול בתלונות על פגיעות מיניות בציבור הדתי-לאומי. חברת העמותה של בית ספר "מעלה" לקולנוע ותקשורת, חברה בוועדה הציבורית של "מבוי סתום" – לטיפול בעגונות ומסורבות גט, ושותפה לפעילות הארגון החברתי "מעגלי צדק". בשנת 2012 קיבלה תואר דוקטור לשם כבוד מאוניברסיטת בר-אילן. בתשע"ד (2013) מונתה לחברה בוועדת סל התרופות של משרד הבריאות, כנציגת ציבור העוסקת בתחום ההלכה (קדם לה בתפקיד זה הרב יובל שרלו). בשנת 2015 נבחרה להדליק משואה בטקס הדלקת המשואות ביום העצמאות ה-67. בשנת 2017 דורגה על ידי מגזין פורבס במקום ה-26 מבין 50 הנשים המשפיעות בישראל. פיוטרקובסקי מרצה בנושאי מנהיגות, יחסי דתיים וחילוניים במדינה, ההלכה כגורם משפיע בחיי הפרט והכלל במדינת ישראל ועוד. היא משיבה לשאלות הלכתיות המופנות אליה. פיוטרקובסקי נשואה ואם לחמישה, מתגוררת בתקוע. פיוטרקובסקי פוסקת בין היתר בנושאי מניעת היריון והפלות מלאכותיות. פסיקתה נחשבת לעצמאית ומקלה לעומת המקובל בציבור הדתי. היא מותחת ביקורת על סיטואציה נפוצה לדבריה שבה רבנים מעודדים נישואי בוסר כדרך התמודדות עם איסור נגיעה. תנאי חשוב לנישואין לדעתה הוא יכולת להתפרנס והתבססות כלכלית. היא סבורה ששימוש באמצעי מניעה לצורך תכנון המשפחה הוא חובה קדושה ולדעתה אין להוליד ילדים ללא "רצון עז להביא ילד לעולם" ולפני שבני הזוג רכשו ביטחון בחיי הנישואין. לאחר הצגת מכלול השיקולים יש לאפשר לבני הזוג להחליט בעצמם כמה ידחו את ההיריון. עמדתה, אותה הביעה בהקשר של הצבעה בוועדת סל הבריאות, היא שכל ההפלות המאושרות בידי הוועדות להפסקת היריון, מותרות לפי ההלכה. פיוטרקובסקי מכונה בעיתונות הדתית "רבנית" או "אשת הלכה". באוגוסט 2014 יצא לאור ספרה, "מהלכת בדרכה: אתגרי החיים במבט הלכתי ערכי" המאגד שאלות הלכתיות שהופנו לרבנית לאורך השנים, וכולל את מהליך החשיבה שהביא לתשובתה לשאלות. הספר זכה לביקורת שגררה תגובות נגד של פיוטרקובסקי ואחרים. באוקטובר 2020 קראה לבחינה הלכתית מחודשת של איסור הנגיעה של בני זוג בזמן נידה, בנימוק שהלכות נידה נקבעו בזמנים שהציפייה מהחיים הזוגיים הייתה שונה וכיום כוללת הזוגיות גם חברות נפש ולא רק מאמץ משותף להבאת ילדים, כפי שהיה, לדבריה, בתקופה בה נקבעה ההלכה. בשל כך, לדידה, יש להבחין בין מגע בעל תוכן מיני ובין מגע שמטרתו נחמה או חיבה, לפחות בימי השבעה נקיים האסורים לדבריה מדרבנן. לדבריה, "לא יכול להיות שאנחנו נקיים הלכה של המאה ה-12 כשהילדים שלנו חיים במאה 21, אנחנו חייבים לשוחח עם המציאות". הן הניתוח ההיסטורי והן המסקנה ההלכתית האפשרית ספגו ביקורת, בין השאר, בשל הקביעה כי לאחר ימי הווסת האיסור הוא מדרבנן, בניגוד למקובל בהלכה – בה עד לטבילת האשה האיסור עודו מדאורייתא. במאי 2023 קראה פיוטרקובסקי ל"מרד נשים", לפיו כל הנשים תימנענה מללכת לטבילה במקווה כנדרש בהלכה כדי להתיר לבני הזוג לקיים יחסים לאחר ימי הוסת החודשית ושבעת הנקיים. פיוטרקובסקי טוענת כי יש לקיים מרד שכזה עד שלא תישאר בישראל ולו מסורבת גט אחת. מהלכת בדרכה: אתגרי החיים במבט הלכתי ערכי, הוצאת משכל ידיעות אחרונות-ספרי חמד, תל אביב 2014 מדיה וקבצים בנושא מלכה פיוטרקובסקי בוויקישיתוף רשימת הפרסומים של מלכה פיוטרקובסקי, בקטלוג הספרייה הלאומית צביה ולדן, תלמידה חכמה, באתר ארץ אחרת, 1 באוקטובר 2000 ירעם נתניהו, שליפות עם מלכה פיוטרקובסקי, באתר nrg‏, 3 במרץ 2009 לילך רוזנברג-פרידמן, ריאיון עם מלכה פיוטרקובסקי (אורכב 09.06.2020 בארכיון Wayback Machine), באתר קולך חגית ברטוב ורבקה רוזנר, "אם לא נמצא את נקודות השיתוף, לא נהיה פה" - ריאיון עם מלכה פיוטרקובסקי, אתר נאמני תורה ועבודה שרי מקובר-בליקוב, באה חושך לגרש: ריאיון עם מלכה פיוטרקובסקי, באתר nrg‏, 22 ביולי 2011 עוזי ברוך, "חוששת מההקצנה הדתית", באתר ערוץ 7, 23 ביולי 2011 ורד קלנר, ‏מלכה פיוטרקובסקי, אשת הלכה - בכתב אישום חריף נגד הדתיים, באתר גלובס, 17 במאי 2012 קובי מידן, ‏"אנשים בלילה" עם מלכה פיוטרקובסקי, באתר iCast‏, 12 בפברואר 2013 נטעאל בנדל, דברים שלא ידעתם על הרבנית מלכה פיוטרקובסקי, באתר כיפה, ט"ו אלול תשע"ג, 21 באוגוסט 2013 נפגשים בבבלי - הספרייה הלאומית אמילי עמרוסי, נביאת זעם, באתר ישראל היום, 19 בספטמבר 2014 קרני אלדד, "ללא התערבות אנושית אין רגישות, אין חמלה, אין שינוי", באתר "פורבס ישראל", 1 באוגוסט 2017 אינטימי: "יש רגעים שכבר אין כוח", ראיון עם רפי רשף, ערוץ 10, 31 ביולי 2017 מלכה פיוטרקובסקי (אורכב 16.12.2015 בארכיון Wayback Machine): ביוגרפיה באתר אוניברסיטת בר-אילן טקס הענקת תואר דוקטור לשם כבוד לשנת תשע"ב למלכה פיוטרקובסקי, סרטון באתר יוטיוב, אוניברסיטת בר-אילן – סרטון על אודות פועלה של מלכה פיוטרקובסקי אריאל הורוביץ, הלכה למעשה: מלכה פיוטרקובסקי מנווטת את דרכה בעולם גברי, ריאיון באתר בית אבי חי, 21 בפברואר 2019 מלכה פיוטרקובסקי, בפגישה עם רוני קובן, סרטון בערוץ "כאן 11 - תאגיד השידור הישראלי", באתר יוטיוב (אורך: 30:15), 19 בדצמבר 2021 מלכה פיוטרקובסקי, דף שער בספרייה הלאומית Benjamin Glatt, Torchlighter Malka Puterkovsky: A trailblazer for religious women, The Jerusalem Post, 04/20/2015 צופיה הירשפלד, בזכות נשים למדניות, עיתון מוצש, גיליון 108, 10.5.2013. אריאל הורוביץ הלכה למעשה: מלכה פיוטרקובסקי באתר בית אבי חי, 20.2.19. יונתן אוריך, ‏הרבנית מלכה פיוטרקובסקי מונתה לחברה קבועה בועדת סל התרופות, באתר כיפה, 9 באוקטובר 2013 איתי בלומנטל, ממציא כיפת ברזל ידליק משואה: הכרה בהישג, באתר ynet, 8 במרץ 2015 הנשים המשפיעות בישראל לשנת 2017 מגזין פורבס. מלכה פיוטרקובסקי, אומנות בניית המשפחה / על נישואי בוסר, חינוך למיניות ותכנון המשפחה, באתר נאמני תורה ועבודה איתי בלומנטל, הפלות ללא סיבה רפואית: "מהפכה חברתית", באתר ynet, 31 בדצמבר 2013 "דיון סוער בוויקיפדיה: האם הרבנית מלכה פיוטרקובסקי היא אשת הלכה?", אתר כיפה הרבנית מלכה פיוטרקובסקי: צריך לפרק את הממסד הרבני, באתר "סרוגים", 19 בדצמבר 2021 יעל לוין, "מהלכת בדרכה" – על נשים ואמירת קדיש, באתר כיפה יעל לוין, Mehalekhet Bi-Darka – A Review Essay, באתר The Seforim Blog יואל קטן, "אין הלכה כמותה", גיליון 614 מעיתון בשבע, עמודים 60, 62, 7 באוקטובר 2014 פולמוס "הולכת בדרכה", בבלוג "רב צעיר" תשובתו של הרב אילעאי עופרן, פייסבוק 12 באוקטובר 2014. עדיאל שביט, "יש לבחון איסור נגיעה בזמן לידה", אתר כיפה 18 באוקטובר 2020. הרב שלמה אבינר, ‏סערת שמירת הנגיעה: הרב אבינר מגיב לרבנית פיוטרקובסקי, באתר כיפה, 19 באוקטובר, 2020; הרבנית ד"ר שולמית בן שעיה, ‏ההצעה של הרבנית פיוטרקובסקי - "ויתור על ערכים של נצח", באתר כיפה, 18 באוקטובר, 2020; ד"ר חנה קטן, גזירות הקורונה וגזרות חז"ל, באתר ערוץ 7, 20 באוקטובר 2020. הרבנית הרבנית הסרוגה קוראת למרד נשי: לא לטבול במקוה, באתר "סרוגים", 4 במאי 2023